สถานีโทรทัศน์แห่งชาติบัลแกเรีย

สถานีโทรทัศน์แห่งชาติบัลแกเรีย (บัลแกเรีย: Българска национална телевизия) ย่อว่า เบอนาแต (БНТ) เป็นสถานีโทรทัศน์สาธารณะสัญชาติบัลแกเรีย เบอนาแตก่อตั้งขึ้นเมื่อ ค.ศ. 1959 และออกอากาศครั้งแรกเมื่อวันที่ 26 ธันวาคม โดยเป็นสถานีโทรทัศน์แรกที่ออกอากาศในประเทศบัลแกเรีย เบอนาแตเป็นสมาชิกขององค์การวิทยุและโทรทัศน์ระหว่างประเทศ (โออีแอร์เต) จนถึงวันที่ 31 ธันวาคม ค.ศ. 1992 และสหภาพการแพร่สัญญาณวิทยุและโทรทัศน์แห่งยุโรป (อีบียู) ตั้งแต่วันที่ 1 มกราคม ค.ศ. 1993 นอกจากนี้ยังเป็นสมาชิกของศูนย์ดนตรีและสื่อนานาชาติ (ไอเอ็มแซด) เซอร์คอม และสหพันธ์หอจดหมายเหตุโทรทัศน์นานาชาติ (แอ็ฟอีอาเต/ไอเอ็ฟทีเอ) ประวัติ การออกอากาศทางโทรทัศน์ครั้งแรกในบัลแกเรียเกิดขึ้นในปี 1959 หอจดหมายเหตุมีเครื่องบันทึก ภาพถ่าย และภาพยนตร์ ซึ่งเปิดให้ประชาชนเข้าชมได้ตั้งแต่ปลายคริสต์ทศวรรษ 1950 และต้นคริสต์ทศวรรษ 1960 ต่อมาเบอนาแตได้เริ่มออกอากาศข่าวสาร รายการ และภาพยนตร์ในระบบขาวดำตั้งแต่ปี 1964 เพื่อรองรับจำนวนผู้ชมที่เพิ่มขึ้นในประเทศ เบอนาแตเริ่มออกอากาศโทรทัศน์สีในปี 1973 โดยใช้ระบบเซกามของฝรั่งเศส หลังจากทดลองออกอากาศมาตั้งแต่ปี 1969 ในปีต่อมาได้มีการตั้งช่องโทรทัศน์ เบอแตดแว ขึ้นมาเพิ่มเติมเป็นช่องที่สอง ตั้งแต่ปี 1975 มีการบันทึกวิดีโอครั้งแรกโดยใช้ฟิล์มขนาดสองนิ้ว ในปี 1977 มีการสร้างคลังเก็บข้อมูลการออกอากาศและรายการโทรทัศน์ ในปี 1983 มีการผลิตเครื่องบันทึกเทปขนาดหนึ่งนิ้ว ยุคของฟิล์มสองนิ้วสิ้นสุดลงในปี 1984 ปี 1992 เป็นปีที่สำคัญมากสำหรับสถานีโทรทัศน์แห่งชาติบัลแกเรีย การบันทึกทั้งหมดเริ่มถูกบันทึกในคอมพิวเตอร์และแปลงเป็นดิจิทัลเพื่อคุณภาพที่ดีขึ้น และมีให้เลือกในรูปแบบอื่น ๆ อีกมากมาย และเปลี่ยนจากระบบเซกามไปเป็นระบบแพลที่ใช้กันอย่างแพร่หลายเบอแตเอ็ดโนและเบอแตดแวถูกเปลี่ยนชื่อเป็น "กานัล 1" และ "อีฟีร์ 2" ตามลำดับ ในปีดังกล่าว มีการสร้างคลังเก็บข้อมูลที่มีภาพถ่ายมากกว่า 2,000 ภาพและเอกสาร 33,000 ชิ้น ต่อมาได้มีการก่อตั้ง ทีวีบัลแกเรีย (ปัจจุบันคือเบอนาแตเชตีรี) ขึ้นในปี 1999 โดยเป็นช่องสัญญาณดาวเทียมแรกของเบอนาแต เบอนาแตออกอากาศฟุตบอลโลก 2010 เป็นการแข่งขันกีฬาครั้งแรกที่ออกอากาศในรูปแบบความละเอียดสูงตั้งแต่เดือนมีนาคม ค.ศ. 2012 โดยได้ออกอากาศในรูปแบบอัตราส่วนภาพ 16:9 และในวันที่ 6 กุมภาพันธ์ ค.ศ. 2014 เบอนาแตได้เริ่มออกอากาศช่องเอ็ชดีของตนเอง – เบอนาแตเอ็ชดี (ซึ่งเปลี่ยนชื่อในปี 2018) เบอนาแตจะเป็นเจ้าภาพจัดการประกวดเพลงยูโรวิชันปี 2027 หลังชัยชนะของดารา ด้วยเพลง "บังการังกา" ในปีก่อนหน้า ช่องโทรทัศน์ เบอนาแตแอ็ดโน –เนื้อหาทั่วไปและรายการ 24 ชั่วโมง เบอนาแตดแว – เนื้อหาทางวัฒนธรรม ศิลปะ กีฬา ความบันเทิง ภาพยนตร์ ละคร และรายการระดับภูมิภาค เบอนาแตตรี – เนื้อหากีฬา เบอนาแตเชตีรี – เนื้อหาทางวัฒนธรรมและข้อมูลข่าวสารที่ผลิตในประเทศบัลแกเรีย ตราสัญลักษณ์ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ Bulgarian National Television เว็บไซต์ทางการ (ในภาษาบัลแกเรีย)